Αντώνιος Καράτζης

Ο **Αντώνιος Καράτζης** (γενν. Αθήνα, 15 Νοεμβρίου 1976) είναι Έλληνας επιχειρηματίας. Είναι Πρόεδρος του Διοικητικού Συμβουλίου και Διευθύνων Σύμβουλος  του Ομίλου Επιχειρήσεων Καράτζη  μιας εταιρείας με δραστηριότητες που κυμαίνονται από τις κατασκευές και τον τουρισμό μέχρι την παραγωγή ενέργειας και την παροχή ηλεκτρικού ρεύματος.

## Οικογένεια
Ο Αντώνιος Καράτζης είναι γιος του Μιλτιάδη Καράτζη και της Αθηνάς Καράτζη. Γεννήθηκε το 1976 στην Αθήνα και έχει δύο αδερφές και έναν αδερφό. Σπούδασε στο School of Tourism στο Glion Institute of Higher Education στην Ελβετία. Είναι παντρεμένος και έχει 4 παιδιά.

## Εκπαίδευση
Φοίτησε στην Σχολή Τουριστικών Επιχειρήσεων GLION της Ελβετίας. Έχει άριστη γνώση της αγγλικής, γερμανικής, ιταλικής γλώσσας καθώς και της γαλλικής και ισπανικής.

## Σταδιοδρομία και οικογενειακές επιχειρήσεις
Ο Αντώνιος Καράτζης ξεκίνησε την επαγγελματική του πορεία ως χειριστής πλεκτομηχανών στο εργοστάσιο κατασκευής υλικών διχτυών του πατέρα του στο Ηράκλειο Κρήτης το 1993. Το 1997 έγινε Διευθυντής Πωλήσεων για όλο τον Όμιλο Επιχειρήσεων Καράτζη και Αναπληρωτής Διευθύνων Σύμβουλος το 2001. Στην πορεία της καριέρας του έχει εφεύρει και καθιερώσει πλήθος βελτιώσεων στην κατασκευή διχτυών και συσκευασιών .

 Έπειτα από τον θάνατο του πατέρα του το 2015, διορίστηκε Πρόεδρος του Ομίλου Επιχειρήσεων Καράτζη . Υπό την καθοδήγησή του ο ‘Ομιλος Επιχειρήσεων Καράτζη Α.Ε. επέκτεινε την επιχειρηματική του δραστηριότητα στους κλάδους του Τουρισμού και της Ενέργειας με την προσθήκη του 5* ξενοδοχείου Nana Princess  και του παρόχου ηλεκτρικής ενέργειας KEN .Υπήρξε Πρόεδρος της ΚΕΝ Α.Ε από το 2016 έως και το 2019. Πέραν των εγχώριων συνόρων, ο Αντώνιος Καράτζης έχει υιοθετήσει τη φιλοσοφία του αείμνηστου πατέρα του σχετικά με την ανάγκη μιας εταιρείας να είναι προσανατολισμένη στις εξαγωγές προκειμένου να είναι επιτυχημένη, κι έτσι διατηρεί θυγατρικές εταιρείες σε διάφορα σημεία του κόσμου (Ηνωμένο Βασίλειο , Ισπανία , Iταλία , Γερμανία ), με ποσοστό εξαγωγών 96% για τη βιομηχανική παραγωγή της εταιρείας του(όπως τον Απρίλιο του 2018).Το 2020 η εταιρεία «ΑΝΤΚΑΡ ΜΟΝΟΠΡΟΣΩΠΗ Α.Ε», συμφερόντων του Αντώνη Καράτζη, υπέβαλε υποχρεωτική δημόσια πρόταση, με σκοπό την εξαγορά του 100% της μέχρι τότε εισηγμένης στο ΧΑ εταιρείας «Καράτζη».Την ίδια χρονιά προστέθηκε στο χαρτοφυλάκιο του Ομίλου η αεροπορική εταιρεία Panellenic Airlines, στο Ηράκλειο Κρήτης . Υψηλού επιπέδου υπηρεσίες, ασφάλεια και ένα ευχάριστο περιβάλλον χαρακτηρίζουν την εμπειρία της νεοσύστατης αεροπορικής εταιρείας του Ομίλου.Παράλληλα ο Όμιλος επενδύει στην γερμανική εταιρεία BSK & LAKUFOL KUNSTSTOFFE GMBH, αποκτώντας πλειοψηφικό πακέτο μετοχών, και αυξάνοντας την ετήσια παραγωγή του κατά 4.500 τόνους.Ο Όμιλος Καράτζη ενισχύει την παρουσία του στον τομέα του τουρισμού, εντάσσοντας στο χαρτοφυλάκιό του την Panellenic Lines,μετά την επιτυχή δραστηριοποίησή του στον χώρο των VIP ιδιωτικών πτήσεων με την Panellenic Airlines, εισέρχεται στον κλάδο της κρουαζιέρας με την ίδρυση της Panellenic Lines,το οποίο θα πραγματοποιεί ημερήσιες κρουαζιέρες στην γραμμή Ηράκλειο-Σαντορίνη.

Ο Όμιλος Καράτζη δραστηριοποιείται στον τομέα του τουρισμού μέσω επενδύσεων σε ξενοδοχειακές μονάδες και τουριστικές υποδομές στην Κρήτη.

Μεταξύ των βασικών μονάδων του ομίλου συγκαταλέγεται το ξενοδοχειακό συγκρότημα Nana Golden Beach στη Χερσόνησο Ηρακλείου, το οποίο αποτελεί ένα από τα μεγαλύτερα τουριστικά θέρετρα της περιοχής.

Τα τελευταία χρόνια ο όμιλος προχώρησε σε εκτεταμένες επενδύσεις αναβάθμισης και ανάπτυξης νέων τουριστικών μονάδων. Μεταξύ αυτών περιλαμβάνεται το πολυτελές συγκρότημα Nana Princess, το οποίο περιλαμβάνει σουίτες και βίλες υψηλών προδιαγραφών.

Παράλληλα βρίσκεται σε εξέλιξη η ανακαίνιση και επαναλειτουργία της ξενοδοχειακής μονάδας Nana Royal, η οποία αποτελεί ανακατασκευή του πρώην Aldemar Knossos Royal στη Χερσόνησο.

Στις επενδύσεις του ομίλου στον τουρισμό περιλαμβάνεται επίσης η ανάπτυξη του Pantheon Waterpark & Suites, ενός θεματικού υδάτινου πάρκου με τουριστικές σουίτες που αναμένεται να λειτουργήσει το 2026. Το συγκρότημα θα περιλαμβάνει μεταξύ άλλων το υδάτινο σύμπλεγμα NAVATU ύψους περίπου 34 μέτρων.

## Παράλληλη επαγγελματική δραστηριότητα
Από το 2003 έως και σήμερα βρίσκεται στη θέση του Προέδρου του Δ.Σ. της PLUSPACK AE. (βιομηχανία παραγωγής πλαστικών τσαντών και ανακύκλωσης).

Από το 2011 έως και σήμερα  δραστηριοποιείται ως εταίρος της ΚΑΡΑΤΖΗ ΕΝΕΡΓΕΙΑΚΗ Ε.Ε. (παραγωγή ενέργειας από Φ/Β συστήματα).Ο Όμιλος μέχρι σήμερα έχει προχωρήσει στην εγκατάσταση 48 πάρκων με φωτοβολταϊκά συστήματα και ενός αιολικού πάρκου ,  σε ολόκληρη την ελληνική επικράτεια . Με συνολική εγκατεστημένη ισχύ στα 286 MW  . Επίσης διαθέτει μονάδες αποθήκευσης ηλεκτρικής ενέργειας με συνολική ισχύ στα 430 MW.

Τα τελευταία χρόνια ο Όμιλος Καράτζη έχει αναπτύξει δραστηριότητες στον τομέα της ενέργειας, επενδύοντας σε έργα ανανεώσιμων πηγών ενέργειας και ενεργειακών υποδομών.

Οι ενεργειακές δραστηριότητες του ομίλου περιλαμβάνουν επενδύσεις σε φωτοβολταϊκά και αιολικά έργα καθώς και σε υποδομές αποθήκευσης ηλεκτρικής ενέργειας. Το συνολικό χαρτοφυλάκιο έργων ανανεώσιμων πηγών ενέργειας και αποθήκευσης που έχει αναπτυχθεί ή βρίσκεται σε διαδικασία ανάπτυξης ξεπερνά τα 430 MW.

Στο πλαίσιο της ενεργειακής του δραστηριότητας, ο όμιλος προχώρησε το 2024 σε σύμβαση προμήθειας ηλεκτρικής ενέργειας (Power Purchase Agreement – PPA) με τη MYTILINEOS ισχύος περίπου 210 MW, που αφορούν χαρτοφυλάκιο φωτοβολταϊκών έργων συνολικής ισχύος 262 MW στη Θεσσαλία.

Το 2024 και το 2025 ανακοινώθηκε επίσης στρατηγική συνεργασία με την εταιρεία METLEN Energy & Metals για την ανάπτυξη ενεργειακών έργων στην Ελλάδα, επεκτείνοντας την ήδη υπάρχουσα συνεργασία των δύο ομίλων στον τομέα των ανανεώσιμων πηγών ενέργειας.

Η συνεργασία περιλαμβάνει την ανάπτυξη χαρτοφυλακίου φωτοβολταϊκών σταθμών συνολικής ισχύος περίπου 262 MW στην περιοχή της Θεσσαλίας.

Στο πλαίσιο της ίδιας συνεργασίας ανακοινώθηκε η δημιουργία μεγάλης μονάδας αποθήκευσης ηλεκτρικής ενέργειας (Battery Energy Storage System – BESS) στη Θεσσαλία, ισχύος περίπου 330 MW και χωρητικότητας 790 MWh, μέσω κοινοπραξίας των δύο εταιρειών.

Η επένδυση, ύψους περίπου 170 εκατ. ευρώ, αναμένεται να ολοκληρωθεί το 2026 και συγκαταλέγεται μεταξύ των μεγαλύτερων αυτόνομων έργων αποθήκευσης ηλεκτρικής ενέργειας που έχουν ανακοινωθεί στην Ελλάδα.

Η μονάδα αποθήκευσης αναμένεται να συμβάλει στη σταθερότητα του ηλεκτρικού συστήματος και στη μεγαλύτερη ενσωμάττωση ανανεώσιμων πηγών ενέργειας στο ελληνικό ενεργειακό δίκτυο.

Μετά τη στρατηγική συνεργασία με τη METLEN Energy & Metals, η εταιρεία «Καράτζη Ανανεώσιμες» μετονομάστηκε σε «ΚΑΡΜΕΤ Ενεργειακή», σηματοδοτώντας τη νέα φάση ανάπτυξης των ενεργειακών δραστηριοτήτων του ομίλου.

Παράλληλα, ο όμιλος προωθεί την ανάπτυξη μεγάλου χαρτοφυλακίου φωτοβολταϊκών έργων στη Θεσσαλία. Στο πλαίσιο αυτό, η μητρική εταιρεία προχώρησε στην ίδρυση τριών εταιρειών ειδικού σκοπού (SPV), των «Καράτζη Ανανεώσιμες Θεσσαλία 1», «Καράτζη Ανανεώσιμες Θεσσαλία 2» και «Καράτζη Ανανεώσιμες Θεσσαλία 3», για την υλοποίηση επενδύσεων φωτοβολταϊκών σταθμών συνολικής ισχύος που μπορεί να φθάσει έως και τα 1.000 MW.

Υπήρξε Διευθύνων σύμβουλος στην εταιρεία ΣΤΕΛΛΑ ΠΟΛΑΡΙΣ ΚΡΕΤΑ Α.Ε. (ξενοδοχειακές επιχειρήσεις), Πρόεδρος των θυγατρικών εταιρειών του ομίλου Καράτζη MESHPACK GMBH Γερμανίας, (παραγωγή υλικών συσκευασίας), CROPPY SOLUTIONS SL Ισπανίας, (εμπορία υλικών συσκευασίας), ZEUS PACKAGING AGRI LTD Αγγλίας (εμπορία υλικών συσκευασίας), KARATZIS SRL ITALIA , με εξαγωγές σε πάνω από 74 χώρες ανά τον κόσμο και AK GRAFF A.E, Ελλάδα (management εταιρειών λιανικής πώλησης) ,Συνιδιοκτήτης στην Libra company.

## Αναγνώριση & Βραβεία
Σε τοπικό επίπεδο ασχολείται ενεργά με τον ποδοσφαιρικό σύλλογο Ο.Φ.Η. στον οποίο διετέλεσε Αντιπρόεδρος από τον Ιούνιο του 2007 έως τον Σεπτέμβριο του 2008 . Το 2018, όταν ο Ο.Φ.Η. αντιμετώπιζε οικονομικά προβλήματα τα οποία εμπόδισαν τη συμμετοχή του στο Πρωτάθλημα Ποδοσφαίρου Ελλάδας (Superleague), ο Αντώνιος αγόρασε μερίδιο του συλλόγου,  συμβάλλοντας στη λύση των οικονομικών προβλημάτων. Στη συνέχεια, το 2019, δώρισε τις μετοχές του στον νέο Πρόεδρο του συλλόγου, Μιχάλη Μπούση .

Ο Αντώνιος Καράτζης έχει βραβευθεί για τη δραστηριότητά του στην Ελλάδα:

* Bραβεία Κοuros 2016 από την ελληνική Λέσχη Επιχειρηματικότητας 
* Growth Awards 2016 από την Grant Thornton Ελλάδας και την τράπεζα "Eurobank Ergasias" Ελλάδας 
* Η Καράτζη Α.Ε. ενισχύει την παρουσία της στις αγορές του εξωτερικού
* True Leaders of the Year 2017 ,2018 , 2019 ,2020,2021 και 2022 2023  από το Icap Group
* Βραβείο Αναγνώρισης από τον Ροταριανό Όμιλο Ηράκλειο - Candia 
* Το Nana Princess καλωσορίζει τη νέα χρονιά με 3 νέες διακρίσεις
* Βραβείο για την προσφορά του στον Αθλητισμό από τον Σύλλογο Μαραθωνοδρόμων Κρήτης «Ίκαρος»
* Βραβείο για την προσφορά του στον Αθλητισμό από την Ιππική Ακαδημία Κρήτης
* Βραβείο για την προσφορά του στο 27ο Goddess Artemis Awards Ceremony το 2023

Ο Αντώνιος Καράτζης έχει μιλήσει δύο φορές στο Ευρωπαϊκό Κοινοβούλιο, το 2012 στη συνάντηση "Success Stories Made in Greece  και το 2019 μαζί με μέλη της Ευρωπαϊκής Τράπεζας Επενδύσεων, αναφερόμενος στην ανάγκη μείωσης του επιτοκίου για τις ελληνικές επιχειρήσεις, προκειμένου να παραμείνουν ανταγωνιστικές στην Ευρωπαϊκή και την παγκόσμια σκηνή .

Το 2023, ο κ. Αντώνης Καράτζης  . ο πρόεδρος του Ομίλου Καράτζη  .  Βραβεύτηκε από τον Σύλλογο της Ιεράς Μονής Αγίου Γεωργίου Επανωσήφη , για την μακρόχρονη συνεισφορά του στην Ιερά Μονή .

Το 2025, ο κ. Αντώνης Καράτζης  . ο πρόεδρος του Ομίλου Καράτζη  .  Βραβεύτηκε από την ΠΑΕ ΟΦΗ για την προσφορά του στον αθλητισμό. Η βράβευση πραγματοποιήθηκε στο πλαίσιο της εκδήλωσης για την κοπή της Πρωτοχρονιάτικης πίτας της Ένωσης Ποδοσφαιρικών Σωματείων Ηρακλείου.

Το 2025, ο κ. Αντώνης Καράτζης  . ο πρόεδρος του Ομίλου Καράτζη  .  Βραβεύτηκε από την ΚΑΕ ΟΦΗ για την προσφορά και την στήριξη για την ομάδα.

Το 2025, ο κ. Αντώνης Καράτζης  . ο πρόεδρος του Ομίλου Καράτζη  .  Βραβεύτηκε από την  Ένωσης Ποδοσφαιρικών Σωματείων Ηρακλείου (ΕΠΣΗ) για σημαντική προσφορά στο ποδόσφαιρο και τον αθλητισμό. Η βράβευση πραγματοποιήθηκε κατά την ετήσια εκδήλωση κοπής πίτας της Ένωσης Ποδοσφαιρικών Σωματείων Ηρακλείου (ΕΠΣΗ)

Το 2025, ο κ. Αντώνης Καράτζης  . ο πρόεδρος του Ομίλου Καράτζη  .  Βραβεύτηκε από τον Ερασιτέχνη ΟΦΗ για την σημαντική προσφορά στο ποδόσφαιρο και τον αθλητισμό.

Το 2025 ο κ, Αντώνης Καράτζης  . ο πρόεδρος του Ομίλου Καράτζη   Βραβεύτηκε από την Ένωση προσωπικού Λιμενικού Σώματος Ανατολικής Κρήτης για την Προσφορά του στο Λιμενικό Σώμα στην Κοπή της Πρωτοχρονιάτικης Πίτας.

Το 2025, ο κ. Αντώνης Καράτζης   . ο πρόεδρος του Ομίλου Καράτζη  .  Βραβεύτηκε από τον σύλλογο της Νέας Αλικαρνασσού ,ΠΑΣΑ Ηρόδοτο ,  για την σημαντική προσφορά στο ποδόσφαιρο και τον αθλητισμό.

Ο Βραβείο «Μιλτιάδης Καράτζης» είναι θεσμός που απονέμεται σε νέους ερευνητές/επιστήμονες για την αναγνώριση της αριστείας στην επιστημονική έρευνα και την ενθάρρυνση της καινοτομίας. Το βραβείο έχει καθιερωθεί και απονέμεται από τον Σύλλογο Φίλων του Ιδρύματος Τεχνολογίας και Έρευνας (ΙΤΕ) σε ειδικές τελετές που πραγματοποιούνται στην Κρήτη, κυρίως στο Ηράκλειο. 

Το όνομα του θεσμού τιμά την μνήμη του Μιλτιάδη Καράτζη, του ιδρυτή του Ομίλου Καράτζη, ο οποίος θεωρούσε την επιστήμη «ένα από τα πολυτιμότερα δώρα προς την κοινωνία» και πίστευε στην στήριξη των νέων επιστημόνων ως μέσο κοινωνικής προόδου. Το βραβείο έχει καθιερωθεί ως ένας από τους κύριους θεσμούς ετήσιας επιβράβευσης της ερευνητικής προσπάθειας στην Ελλάδα. 

Η απονομή πραγματοποιείται από τον ίδιο τον Όμιλο Καράτζη ή εκπροσώπους της οικογένειας και τον Πρόεδρο & Διευθύνοντα Σύμβουλο Αντώνη Καράτζη, και περιλαμβάνει τη διάκριση ερευνητικού έργου με υψηλές ακαδημαϊκές επιδόσεις και καινοτόμο χαρακτήρα. 

Στα έτη που έχει απονεμηθεί, το βραβείο έχει τιμήσει ερευνητές σε διάφορους τομείς της επιστήμης. Παραδείγματα βραβευμένων περιλαμβάνουν επιστήμονες όπως η Ιωάννα Πανδή του Τμήματος Βιολογίας του ΙΤΕ, που τιμήθηκε για το συνολικό επιστημονικό της έργο, και ο Δημήτριος Ζαρίδης, ερευνητής του ΙΤΕ για την εφαρμογή τεχνητής νοημοσύνης στη διάγνωση καρκίνου. 

Σύμφωνα με ανακοίνωση του FORTH’s Friends Association, το βραβείο λειτουργεί παράλληλα με άλλες διακρίσεις, σε συνεργασία με επιστημονικά ιδρύματα, με σκοπό την προώθηση της έρευνας και της επιστήμης στην Ελλάδα. 

## Φιλανθρωπική δράση
Το 2017, ο Αντώνιος Καράτζης δώρισε στο Κεντρικό Νοσοκομείο Ηρακλείου  Κρήτης, “Βενιζέλειο” ένα τελευταίας τεχνολογίας σύστημα ενδοσκοπικής υπερηχογραφίας για το Γαστρεντερολογικό Τμήμα του νοσοκομείου .

Το 2018, ο Αντώνιος φρόντισε για την αγορά ενός νέου φορητού συστήματος υπερήχων (που χρησιμοποιείται για διάγνωση ασθενειών όπως ο καρκίνος) και ενός οχήματος για τη μεταφορά του, για τον Μη Κερδοσκοπικό Οργανισμό Στόχος-Πρόληψη , σκοπός του οποίου είναι η διάγνωση των πρώιμων σταδίων του καρκίνου (ειδικά του καρκίνου του μαστού) στην Κρήτη.

To 2021, ο Αντώνιος Καράτζης επένδυσε στην δημιουργία μίας ασφαλούς διαδρομής και στη μετατροπή της αίθουσας 4 του Γενικού Νοσοκομείου Λάρισας σε έναν χώρο που ανταποκρίνεται σε περιστατικά COVID–19, επιτρέποντας τη λειτουργία του χώρου αποκλειστικά για ασθενείς που υποβάλλονται σε χειρουργικές επεμβάσεις και πάσχουν από COVID–19.

Το 2023, ο Αντώνιος Καράτζης ανέλαβε τη χρηματοδότηση της κατασκευής της παιδικής χαράς "Μιλτιάδης Καράτζης", που διαμορφώθηκε στο περιβάλλοντα χώρο της Κλινικής Αιματολογίας – Ογκολογίας Παίδων του Πανεπιστημιακού Νοσοκομείου Ηρακλείου Κρήτης από τον Εθελοντικό Σύλλογο "Η Παρέα της Αγάπης", παρέχοντας ένα σύγχρονο, δημιουργικό και ασφαλές μέρος χαλάρωσης και ψυχαγωγίας για τους μικρούς μαχητές της ζωής.

Το 2024 ο Αντώνιος Καράτζης δώρισε ένα υπερσύγχρονο και άρτια εξοπλισμένο γυμναστήριο στο στρατόπεδο «Ταγματάρχη Πυροβολικού Ιωάννη Στεφανάκη» στα Χανιά, το οποίο εξυπηρετεί το προσωπικό της 5ης Αερομεταφερόμενης Ταξιαρχίας «V Μεραρχία Κρητών».

Το 2025, ο Αντώνιος Καράτζης τιμήθηκε από τον Αθλητικό Σύλλογο Κωφών «Μίνωας» για την πολυετή προσφορά του στον αθλητισμό και τη στήριξη της κοινότητας των κωφών. Κατά τη διάρκεια εκδήλωσης που πραγματοποιήθηκε στις 6 Ιουνίου, του απονεμήθηκε τιμητική πλακέτα από την πρόεδρο του συλλόγου, Ασπασία Ξαξίρη, σε αναγνώριση της συνεισφοράς του στην προώθηση της κοινωνικής ένταξης μέσω του αθλητισμού.

Ο Όμιλος Καράτζη, υπό τη διοίκηση του Αντώνη Καράτζη, έχει διακριθεί επανειλημμένα με τον τίτλο «True Leader» στα ετήσια βραβεία επιχειρηματικής αριστείας της ICAP CRIF Ratings, ενός από τους πλέον αναγνωρισμένους θεσμούς επιχειρηματικής διάκρισης στην Ελλάδα. Το βραβείο «True Leader» απονέμεται σε εταιρείες και ομίλους που ξεχωρίζουν στην αγορά βάσει αντικειμενικών οικονομικών κριτηρίων, όπως υψηλή κερδοφορία, θέση στον κλάδο, αύξηση προσωπικού και υψηλή πιστοληπτική αξιολόγηση (ICAP CRIF Credit Score). 

Ο Όμιλος Καράτζη έχει αναδειχθεί «True Leader» για αρκετές συνεχόμενες χρονιές: μεταξύ άλλων, στην 11η απονομή για τη χρήση του 2020, όπου εντάχθηκε στις κορυφαίες 59 εταιρείες και ομίλους στην ελληνική αγορά, και στη 12η απονομή για τη χρήση του 2021, όπου διακρίθηκε για 6η συνεχή φορά, επιβεβαιώνοντας τη συνεχή ανάπτυξη και την επιχειρηματική του παρουσία σε παραγωγικούς και επενδυτικούς τομείς. Σε δηλώσεις του για τις βραβεύσεις, ο Αντώνιος Καράτζης, Πρόεδρος και Διευθύνων Σύμβουλος του Ομίλου, υπογράμμισε ότι η διάκριση αποτελεί επιβεβαίωση της σταθερής και καινοτομικής πορείας της εταιρείας, παρά τις οικονομικές προκλήσεις της περιόδου. 

## Μουσική δραστηριότητα
Ο Αντώνης Καράτζης έχει κυκλοφορήσει σειρά τραγουδιών ως ερμηνευτής και καλλιτέχνης, τα οποία έχουν δημοσιευτεί επίσημα στο κανάλι του στο YouTube. Έχει κυκλοφορήσει, μεταξύ άλλων, τα εξής τραγούδια:

* «Τι κάνεις»
* «Μελτέμι»
* «Ρώτα Κι Εμένα»
* «Αμαρτία»
* «Μιλάμε Για Πολλή Αγάπη»
* «Δεν Υπάρχει»
* «Πιο Πολύ»
* «Στο Χειρότερο Σημείο»
* «Μια Δεύτερη Φορά»

## Άλλες ιδιότητες
Ο Αντώνης Καράτζης είναι επίτιμος πρόξενος της Νότιας Κορέας στην περιφέρεια της Κρήτης καθώς επίσης είναι και επίσημος πρόξενος του Βασιλείου του Βελγίου στην Κρήτη

Ο Αντώνης Καράτζης ως επίτιμος πρόξενος της Νότιας Κορέας της Κρήτης είχε την τιμή να βρίσκεται στο πλευρό του Πρέσβη Σούσοκ Λιμ (임수석) και να συμμετέχει στις εκδηλώσεις τιμής προς τους Έλληνες βετεράνους του Κορεατικού Πολέμου.

## Παραπομπές


Κατηγορία:Έλληνες επιχειρηματίες